cyanic-selkie/wikianc huggingface dataset:
Magrebsliepmûs
Fersprieding en biotoop
De Magrebsliepmûs is in nachtdier dat, sa't de namme al seit, foarkomt yn 'e Magreb. It ferspriedingsgebiet fan 'e Magrebsliepmûs omfiemet hast hiele Marokko, noardlik en noardwestlik Algerije, it noardlike twatrêde diel fan Tuneezje en yn Lybje de kustline fan Tripolitaanje. Dêrnjonken besteane der noch twa isolearre populaasjes yn 'e Sahara, ien yn Lybje, yn 'e eastlike Fezzan, en de oare yn Mauretaanje en de Westlike Sahara, oan 'e kust fan 'e Atlantyske Oseaan. It natuerlike biotoop fan 'e Magrebsliepmûs rint útinoar fan fochtich wâldlân oant healwoastinen.
Daphne Rosen
Libben en karriêre
Neffens de Internet Adult Film Database (IAFD) spile Rosen yn totaal yn 224 pornofilms, al sitte dêr nei alle gedachten ek in stikmannich werútjeften en sammel-dvd's by. Dêrby wurke se yn 'e Porn Valley fan Los Angeles, mar ek yn Miami, yn Floarida, en op ferskate oare plakken yn Noard-Amearika. Har films waarden net inkeld produsearre troch spesjalistyske studio's op it mêd fan it grutte-boarstesjenre, lykas The Score Group en Napali Video, mar ek troch sokke foaroansteande labels as West Coast Productions, Hustler Video, Vivid Entertainment, Zero Tolerance, Sin City, Devil's Film, New Sensations, VCA Pictures, ClubJenna, Elegant Angel, Adam & Eve, Third Degree Films en Platinum X Pictures.
C-3PO
Oarspronklike Star Wars-trilogy
Hy wurdt letter troch Chewbacca yn stikken weromfûn yn 'e in recyclingfasiliteit, mar it slagget him net om op 'e tiid in warskôging te jaan. Nei't oan it ljocht kommen is dat Lando ûnder ien tekken skûlet mei Vader, wurde Han, Chewbacca en Leia finzen nommen. Chewbacca mei de stikken fan C-3PO hâlde, dy't er yn syn sel wer yninoar besiket te setten, yn 't earstoan sûnder folle súkses. Nei't Han Solo troch Vader yn karbonyt beferzen weijûn is oan 'e preemjejager Boba Fett, rint Lando oer en befrijt er Leia en Chewbacca, wêrnei't se mei in noch mar heal werboude C-3PO yn 'e Millennium Falcon de Stêd yn 'e Wolkens ûntflechtsje. R2-D2, dy't mei Luke arrivearre is foar in befrijingsaksje, jout him by de groep en set oan board fan 'e Millennium Falcon útein mei de echte reparaasje fan C-3PO.
Yn Star Wars: Episode VI – Return of the Jedi (1983) stjoert Luke C-3PO en R2-D2 mei in boadskip nei it haadkertier fan 'e gangster Jabba de Hutt, op 'e planeet Tatooine. Dyselde hâldt nammentlik de noch altyd yn karbonyt beferzen Han Solo fêst. Jabba beslút de beide androïden te hâlden, wêrnei't C-3PO him as tolk tsjinnet. Sadwaande is C-3PO op 'e eftergrûn oanwêzich by de finzenname fan Leia en Chewbacca troch Jabba, de oankomst fan Luke, dy syn duël mei de rancor en de rêding troch Luke en Lando fan al harren freonen as Jabba him, Han en Chewbacca oan 'e sarlacc fan it Grutte Gat fan Carkoon fuorje wol. By dat lêste gefjocht rekket C-3PO skansearre as in húsdier fan Jabba ien fan syn fotoreseptors útskuort, foar't er op 'e flecht jage wurdt troch in stroomstjit fan R2-D2.
List fan fûgels
right|thumb|[[Fjildmosk (Passer montanus)|225px]] List fan fûgels
List fan planetoïden 50001-51000
Dit is in list fan planetoïden 50001-51000.
Katoen
Skiednis
Katoen wurdt yn gebieten mei in tropysk klimaat al tûzenen jierren brûkt om tige fyn doek te meitsjen, dat boppedat licht is om te dragen. Neffens archeologen hie men yn it âlde Egypte om 12.000 f.Kr. al útfûn hoe't men sokke weve stof produsearje moast, en yn Meksikaanske grotten binne katoenfragminten fûn dy't 7.000 âld binne. De âldste skreaune boarne dêr't katoen yn fermeld stiet, wurdt foarme troch de Veda's, hindoeïstyske hillige teksten út it âlde Yndia dy't datearje fan sa'n 5.000 jier lyn. De produksje fan katoen as in lânbougewaaks hat yn Yndia dan ek krekt in tige lange skiednis, al rekke de katoenferwurking yn 'e koloniale tiid yn Britsk-Ynje yn it neigean trochdat de Yndustriële Revolúsje yn Grut-Brittanje sels dêr de massaproduksje fan goedkeape weve katoenstof mooglik makke.
Willem Hellema
Hy stoar yn de âldens fan 74 jier.
List fan planetoïden 54001-55000
Dit is in list fan planetoïden 54001-55000.
Skiednis fan it Noardfrysk
Kolonisaasje
De Noardfryske eilannen waarden om 800 hinne kolonisearre troch Friezen dy't ôfkomstich wienen fan 'e súdlike Noardseekust. Mûglik hat dêrby eilân Hilgelân, yn 'e Dútske Bocht, foar dy tiid ek al troch Friezen bewenne west. By dizze earste kolonisaasjeweach gong it nei alle gedachten om lju dy't oan 'e stadige ûnderwerping fan Fryslân troch de Franken, tusken 689 en 785, ûntkomme woenen. Men kin dan bygelyks tinke oan Fryske eallju dy't te grutsk wie om harren oan 'e nije ferhâldings oanpasse te wollen, of oan guons dy't wegeren om it troch de Franken opleine kristendom oan te nimmen. Dy lju folgen nei alle gedachten de bekende hannelsrûten fan Fryslân nei Denemark, by de kust lâns of oer it wetter, en setten harren nei wenjen op 'e wiete lannen fan de súdlike westkust fan Jutlân.
Iere Skiednis
By dy oerstreaming fan 1634 waard Strân, doedestiids it grutste en rykste eilân fan Noard-Fryslân, fuortspield. Strân wie ek in bastion fan 'e Noardfryske taal, en it ferlies derfan wie in klap dy't it Noardfrysk nea wer te boppe kommen is. Hast trijefearn fan 'e befolking - sa'n seistûzen minsken - kaam by de oerstreaming om it libben. De oerlibjenden woenen eins net mear werom, mar se waarden troch de autoriteiten twongen om it lân wer yn te dykjen. Sadwaande ûntstienen de hjoeddeiske eilannen Pellworm en Noardstrân, dy't eins mar lytse oerbliuwsels fan Strân binne. Mar trochdat der in grut tal kolonisten út 'e Súdlike Nederlannen oanlutsen waard, wie it dêrnei mei it Noardfrysk ôfrûn op dy eilannen.
Taalrenêssânse
thumbnail|It Noardfryske taalgebiet no en oan it begjin fan 'e tweintichste iuw yn 'e Kreis Noard-Fryslân.
Led Zeppelin II
Led Zeppelin II is it twadde studio-album fan Led Zeppelin. It album waard opnommen yn april–augustus 1969 yn in oantal ferskillende studio's yn Grut Brittanje en de Feriene Steaten en waard twa moanne letter op 22 oktober 1969 útbrocht. It nûmer Whole Lotta Love waard in hardrock klassiker.
Alessandro Petacchi
Karriêre
Yn 2003 behelle er miskien wol syn meast ta de ferbylding sprekkende resultaat: yn de trije grutte omgongen (dy fan Itaalje, Frankryk en Spanje) boekte er yn totaal 15 etappe-oerwinningen. Hy wie dêrmei de tredde hurdfytser (nei Miguel Poblet yn 1956 en Pierino Baffi yn 1958) dy't yn alle trije de grutte omgongen yn itselde jier in etappe-oerwinning helle. Yn 2005 wûn er foar it earst yn syn karriêre in klassiker: Milaan-San Remo.
Follybal
Untstean
Nederlân kaam yn 1925 yn oanrekking mei it follybal. Pater Simon Buis (1892-1960) hie it follybal sjoen yn de Amerikaanske steat Illinois. De Amsterdamse Maatschappij voor Jongemannen, AMVJ, nûge yn 1928 de Ingelske YMCA út om in demonstraasje te jaan fan it follybal. Dat sloech tige oan, de AMVJ waard yn 1930 dan ek de earste follybalklup fan Nederlân. Nei de Twadde Wrâldkriich waard follybal yn Nederlân hieltyd populêrder, omdat soldaten út ûnder mear Amearika, Kanada en Poalen rûnom yn it lân follybal spilen. Yn de jierren nei de oarloch waard follybal dan ek in echte skoalsport. No wie der in probleem: yn Nederlân waarden net deselde regels hantearre, dat der koene gjin echte wedstriden spile wurde. De rop om in organisaasje dy't alles regelje soe, waard nei de oarloch hieltyd grutter. Dêrom waard op 6 septimber 1947 yn Amsterdam de NeVeBo oprjochte, it Nederlânske follybalbûn.
Harnzersk
Skiednis
Oant djip yn 'e njoggentjinde iuw wie it Harnzersk yn Harns de taal fan 'e begoedige boargerij, en hie it in folle hegere maatskiplike status as it Frysk. Pas tsjin it begjin fan 'e tweintichste iuw begûn men it te sjen as in breklike fariant fan it Standertnederlânsk. Doe ferwaard it ta it dialekt fan 'e legere sosjale fermiddens, wylst de stedselite oergie op it Nederlânsk. Ek it Frysk krige fan dy tiid ôf wer in hegere status as it Stedsk, dat lju dy't yn 'e tweintichste iuw fan it omlizzende plattelân nei Harns ta ferfearen, giene yn 'e stêd faak troch mei Frysk te praten, of oars namen se it Nederlânsk oer. Yn earder tiden pasten sokken har yn 'e stêd ornaris oan 'e dêr besteande taalsitewaasje oan en begûnen se Harnzersk te praten.
Alkmar
Skiednis
Op 11 juny 1254 krige Alkmar stedsrjochten fan greve Willem II fan Hollân. De stêd tsjinne ynearsten as in grinsboarch en útfalsbasis yn de striid tsjin de Westfriezen.
Physical Graffiti
Physical Graffiti is it sechsde studio-album fan Led Zeppelin. De band skreau en naam begjin 1974 acht nije nûmers foar it album op, foar de rest binne der earder opnaam, mar net útbrochte nûmers, op it album pleatst. It album waard op 24 febrewaris 1975 útbrocht. It wie it earste album fan de band op it eigen label Swan Song Records.
Yoda
Kreaasje
De iennichste Star Wars-film wêryn't de dialooch fan Yoda troch in oare akteur as Oz ynsprutsen waard, wie de lange tekenfilm Star Wars: The Clone Wars, dêr't Tom Kane de put opknapte. Yn 'e Star Wars-harkspullen spriek akteur John Lithgow de rol fan Yoda yn.
Star Wars-prequeltrilogy
As Palpatine de tiid dêrfoar ryp achtet, makket er him bekend as Darth Sidious. Hy lit Oarder 66 útgean, in befel oan alle kloansoldaten fan it Grutte Leger fan 'e Republyk om harren Jedi-ofsieren te fermoardzjen. Yoda is op dat stuit op Kashyyyk, de thúswrâld fan 'e Wookiees, dêr't er tafersjoch hâldt oer it weromslaan fan in ynvaazje fan 'e Konfederaasje fan Unôfhinklike Stelsels. Mei't er troch de Krêft de dea fan alle Jedi fielt dy't ombrocht wurde, slagget it syn ûnderhearrigen net en kom Yoda oer it mad. Hy deadet deselden dy't him fermoardzje woene en wurdt dêrnei troch de Wookiee-lieders Tarfful en Chewbacca nei Coruscant brocht, dêr't hy en Obi-Wan harsels in paad klearje nei it binnenste fan it haadkertier fan 'e Jedi Oarder om in falstrik foar alle oerlibjende Jedi op te romjen. Yn it haadkertier ûntdekke se dat alle Jedi dêre ôfslachte binne, de jonge bern ynbegrepen. In opname fan in befeiligingskamera bringt oan it ljocht dat de dieders in ôfdieling kloansoldaten ûnder lieding fan Anakin wiene. Yoda beslút dat er sels ofweve moat mei Palpatine/Sidious en stjoert Obi-Wan om Anakin te deazjen, dy't oerrûn is nei de Sith en no de namme Darth Vader draacht. Obi-Wan protestearret, mar Yoda seit tsjin him dat Anakin net mear bestiet om't er fermoarde is troch Vader.
Massaferneatigingswapen
Driichmiddel
Troch de ferskriklike konsekwinsjes dy't de ynset fan massaferneatigingswapens hawwe, wurde sokke wapens mar komselden brûkt. Yn 'e praktyk hawwe se ornaris gruttere funksjonaliteit as driichmiddel as dat se as ynsetber wapen hawwe. Yn 'e Kâlde Oarloch brûkten bgl. de Feriene Steaten en de Sovjet-Uny harren atoomwapenarsenalen om in wif lykwicht te bewarjen en derfoar te soargjen dat net ien fan beide kanten it oandoarst om 'e tsjinpartij direkt oan te fallen. Mutual deterrence ("wjerssidige ôfskrikking") waard dat yn it Amerikaanske politike en militêre jargon neamd. Sa waard úteinlik in kearnoarloch, dy't de hiele wrâld ferwoastge hawwe soe, foarkomd.
Foarkommen fan it gebrûk fan massaferneatigingswapens
Om 'e kâns op it ynsetten fan massaferneatigingswapens tsjin te kearen, binne de folgjende maatregels nommen:
EADS HC-144 Ocean Centry
De earste Ocean Sentry waard yn desimber 2006 oan de kustwacht levere en waard yn april 2009 folslein operasjoneel.
Neakenens
Prehistoarje
Dat de moderne minske, Homo sapiens, mar sa'n bytsje hier hat, is in biologyske ferklearring foar nedich, yn acht nommen dat hier him by sûchdieren ûntwikkele hat om se te beskermjen tsjin ultrafiolette strieling yn sinneljocht en ek tsjin ferwûnings, swolms en biten en stekken fan ynsekten. Yn 'e regel gie men der yn it ferline fan út dat der evolúsjonêre foardielen sieten oan it net hawwen fan in hierlaach dy't de lichemswaarmte fêsthold, nei't de iere minskeftigen út it beskade tropysk reinwâld nei de iepen savanne tein wiene. Tagelyk feroare doe ek it dieet fan fierhinne fegetarysk ta foar in oansjenlik part besteande út fleis, en om 'e proaidieren te fangen, moast der gauris in hiel ein draafd wurde, wêrby't it op 'e nij in foardiel wie as men de lichemswaarmte kwytkinne soe.
Westerske kultuer
Nettsjinsteande dat wie neakenens yn 'e kristlike Midsiuwen yn Jeropa yn beskate konteksten noch in frij algemien akseptearre ferskynsel; sa waarden minsken neaken doopt, ek as se as folwoeksenen bekeard waarden ta it kristendom (of ta in oare foarm fan it kristendom). Neakenens wie yn dat gefal bedoeld om te symbolisearjen dat se befrijd fan sûnde út it doopwetter omheech kamen. Fierders bestiene der oant de sechstjinde iuw, doe't sokke gelegenheden foar it meastepart sletten waarden út eangst foar de fersprieding fan sykten, yn Jeropa ek badhuzen dêr't de lju, skaat neffens sekse, neaken baaiden yn it bywêzen fan frjemden.
Neakenens yn it iepenbier
Yn 'e Feriene Steaten binne de algemien jildende noarmen en wearden oangeande neakenens yn it iepenbier folle stranger as yn oare dielen fan 'e Westerske wrâld. Sa hat topless sinnebaaien foar froulju der nea gewoan west, krektoarsom it is der sels by wet ferbean, útsein op (net folle foarkommende) nudistestrannen. Yn 'e Amerikaanske media wurde op foto's of filmbylden fan neakene minsken de geslachtsdielen, boarsten en stuten ornaris dizenich makke (pixelated) om oan 'e strange betingsten fan 'e troch de oerheid opleine sensuer te foldwaan, dy't regele is troch de Federal Communications Commission (FCC). Dielen fan it lichem dy't dêrby net te sjen wêze meie, binne: penis en testikels (by manlju), fagina en boarsten (by froulju), anus, stuten en skamhier. Foar de boarsten jildt, dat de spiennen yn elts gefal net te sjen wêze meie, wylst oare dielen (djip dekolletee, underboob, sideboob) talitten wurde kinne, ôfhinklik fan it gefal. Foar de stuten jildt dat de naad bedutsen wêze moat.
Neakenens en bern
Wylst yn 'e Feriene Steaten oer it algemien it idee hearsket dat âlderlike neakenens foar de eagen fan 'e bern sokke bern psychologyske skea tabringe kin, hawwe ferskate wittenskiplike ûndersiken útwiisd dat dat net sa is. Krektoarsom, der liket in licht posityf effekt te bestean as neakenens binnen in húshâlding as wat normaals en natuerliks behannele wurdt. De Amerikaanske psychologe Lea Lis rette yn 2019 oan om fral foar jonge bern oer net skruten te wêzen om jin as âldelju neaken sjen te litten, bygelyks by it dûsen of baaien, mar de sjêne te respektearjen fan bern dy't yn 'e puberteit komme en har bewust wurde fan harren eigen lichem.
Stripsearch
By in stripsearch ("útklaai-ûndersyk") moat immen alle klean útdwaan sadat de autoriteiten kontrolearje kinne oft hy of sy ek wat yn of ûnder de klean ferberget. Soks wurdt wol dien troch de plysje op in plysjeburo, troch sipiers yn in finzenis of troch de dûane op in lofthaven. It giet faak mank mei in lichemsfisitaasje, wêrby't ek alle lichemsholten (mûle, fagina en anus) fan 'e persoan yn kwestje kontrolearre wurde op smokkelwaar of oar guod. In stripsearch is net bedoeld as bestraffing, mar wurdt needsaaklik achte om 'e oarder te hanthavenjen yn in fasiliteit dêr't lju fêstholden wurde (plysjeburo, finzenis) of om te bewissigjen dat der gjin yllegale en ûnwinske smokkelwaar (lykas drugs) it lân binnen slûke wurde.
List fan planetoïden 15701-15800
Dit is in list fan planetoïden 15701-15800.
Wylde hyasint
De plant waard al troch Linnaeus beskreaun. Hy dielde him yn by de hyasinten. Ut dy tiid stamt ek de it nammediel non-scripta omdat by dizze plant yn tsjinstelling ta de hyasinten gjin wite tekens yn de blomdekblêden te ûnderskieden binne. Letter die bliken dat de plant ta it slachte "Scilla" hearde.
Dykhurdfytsen op de Olympyske Simmerspullen
100px|right
Holwoartel
De blommen binne readpears as wyt. Op it iene plak oerhearskje de readpearse blommen, op it oare plak de wite.
Dykhurdfytsen op de Olympyske Simmerspullen 2008
200px|thumb|right|200px|Dykhurdfytsen tidens de Spullen fan Peking 2008
Frisselgrien
Frisselgrien (Vinca minor) is in stinzeplantsje dat fan oarsprong út it Middellânskeseegebiet komt. Yn Nederlânske natuergebieten is de plant beskerme. Frisselgrien is feitlik in blêdhâldend strewel. Har aaifoarmige blêden binne mar sa'n 3-4 sm lang, de pearse blomkes fan likernôch 2,5-3 sm ferskine al ier yn de maaitiid. De Vinca minor wurdt mar sa'n 10-15 sm heech, mei útrinners oer de boaiem fan op syn meast in heale meter.
Hendrik Conscience
Middels syn 'skilderjende' taal besocht er it folk op te bringen en te ûnderrjochtsjen. Alhoewol't Conscience pro-Belgysk wie, die út syn skriuwerij bliken dat er bot foar Flaanderen wie. De leeuw van Vlaanderen, syn populêrste wurk, waard ferfilme troch Hugo Claus.
Hector France
Hector France (Mirecourt, 5 july 1837 - Rueil-Malmaison, 19 augustus 1908) wie in Frânsk skriuwer. Syn meast ferneamde wurk wie Sous le Burnous (1886) mei yllustraasjes fan Paul Avril en yn it Ingelsk oerset as Musk Hashish and Blood fan Alfred Allinson.
Dokkumer Wâlden
De Dokkumer Wâlden is in gebiet op in sânrech krekt súdlik fan Dokkum. Dy sânrech leit tusken de klaaigrûn oan de noardkant en in feangebiet oan de súdkant. It is in rûtfoarmich gebiet mei de noardpunt efkens besuden Dokkum, de sûdpunt by De Falom en fan east nei west tusken Driezum en Rinsumageast. Yn de krite lizze de neikommende doarpen: It doarp Rinsumageast wurdt meast net ta de Dokkumer Wâlden rekkene.
Betinkstien foar Sneuvele Kanadezen (Snits)
thumb|250px|De betinkstien De Betinkstien foar Sneuvele Kanadezen is in monumint as oantinken oan de Kanadeeske slachtoffers dy't yn de Twadde Wrâldoarloch foelen by de befrijing fan de stêd Snits.
Monumint
De betinkstien toant it reliëf fan in eskdoarnblêd, in saneamde Maple Leaf. Dit blêd is it nasjonale symboal fan Kanada. De stien is ynmitsele yn de eastlike bûtenmuorre fan de Grutte- of Martinytsjerke en waard ûntbleate op 17 septimber 1947. Op it monumint stiet de tekst:
It monumint stiet net direkt oan de dyk, mar is ôfskieden mei in stek. Oan beide siden steane flaggehâlders.
Galaktysk Keizerryk
Fiktive skiednis
It docht lykwols bliken dat de striid noch net foarby is as de restanten fan it Keizerryk meitiid gearkloftsje ta de Earste Oarder. Yn 28 n.Sl.Y. rjochtet in diel fan 'e liederskip fan 'e Nije Republyk, dat yn noed siet oer de oanboazjende korrupsje yn 'e Galaktyske Senaat en de ûnwilligens fan dat orgaan om 'e Earste Oarder as in serieuze bedriging te sjen, it Ferset op. Dy organisaasje nimt de wapens op tsjin 'e Earste Oarder. Yn 34 n.Sl.Y. stoart de Nije Republyk effektyf yn as de Stjerredeaderbasis fan 'e Earste Oarder de planeet Hosnian-Primus ferwoastget, de sit fan sawol de Senaat as de Republikeinske float.
Mon Mothma
Fiktive biografy
List of Star Wars characters
Henk Doevendans
Libben en wurk
Groeide op yn Snits as soan fan Karst Doevendans, eardere foarsitter fan de fuotbalferiening (Hubert) Sneek. Gie nei de HBS en sylde as lid yn de Mingde Klasse fan sylclubs as KZVS en de SZC dy't letter opgien binne yn de KWS. Sûnt 1968 ferslachjouwer by de Snitswike. Earst foar de Friese Koerier, letter foar it Friesch Dagblad, it Sneeker Nieuwsblad en Omrop Fryslân. Wurke yn fêste tsjinst by it Sneeker Nieuwsblad (1971-1978) en Omrop Fryslân (1978-1990) en fêstige himsels as selsstannich sjoernalist yn Snits. Fersloech twa kear foar dy omrop de Whitbread Round the World Race (1984-1985 en 1988-1989) dêr't Dirk Nauta fan Toppenhuzen yn mei farde. Yn 1985 en 1986 wie hy as einredakteur ferantwurdlik foar it folsleine Alvestêdeprogramma fan Omrop Fryslân. Sûnt 1975 makke er it jierboekje foar (earst) de Sneeker Zeil Club en nei’t de SZC fusearre mei de Koninklijke Zeil Vereeniging Sneek foar de KWS. Begûn yn 1990 mei Jan Westers, Johan Salverda en Menno van der Schuit it KWS Magazine, dat letter omneamd waard yn KWS Journaal. Sette dêr yn 2010 in punt achter. Hast 40 jier belutsen by de KWS.
Boksermotor
In boksermotor is in ferbaarningsmotor mei de silinderpearen (benei) rjocht tsjinoer elkoar pleatst. Sadwaande bliuwt it motorblok frijwat plat en komt it swiertepunt fan it reau mei sa'n motor leger te lizzen, wat in posityf effekt hat op de rydeigenskippen. In oar foardiel is dat de motor perfekt yn balâns is, meidat de krêften fan de tsjinoer inoar lizzende sûgers elkoar opheffe. De boksermotor is súksesfol tapast yn sawol auto's as motorfytsen en is in populêre motor foar lichte fleanmasines.
Betinkstien Synagoge (Snits)
Tekst
BEELTJE EKSTEIN-GODSCHALK 22-12-1876 19-11-1942 AUSCHWITZ
Jabba de Hutt
Episode I – The Phantom Menace
Yn 'e Star Wars-prequeltrilogy is Jabba de Hutt inkeld koart te sjen yn 'e film Star Wars: Episode I – The Phantom Menace (1999), dy't 36 foar syn dea yn Star Wars: Episode VI – Return of the Jedi spilet. Yn dizze film is Jabba earegast by de race yn Mos Espa, op Tatooine, dêr't de njoggenjierrige Anakin Skywalker oan meidocht. Hy jout opdracht foar de start, en falt dêrnei al rillegau yn 'e sliep, sadat er de ein fan it evenemint mist. Op 'e ôftiteling fan The Phantom Menace wurdt by túltsjes fermeld dat Jabba de Hutt troch himsels spile wurdt, mar eins waard er skepen mei special effects en waard syn stim ynsprutsen troch Scott Schumann.
Betinkstien Synagoge (Snits)
Tekst
ROZET IJZERMAN 29-6-1926 30-6-1944 MIDDEN EUROPA
Boereswel
Oare namme
thumb|left|180px|Boereswel in Nederlandsche Vogelen, Vol. 1 (1770)
Richard Virenque
Karriêre
Nei 't syn skorsing ôfrûn wie tekene hy in kontrakt by it Belgyske Domo-Farm Frites. Yn 2003 en 2004 wist er wer de boltsjestrui te feroverjen. Beide jierren wûn er ek in etappe, mar yn it klassemint soe er gjin rol fan betsjutting mear spylje. Wêrnei 't er tsjin de ein fan it seizoen 2004 punt efter syn karriêre sette.
List fan planetoïden 16001-16100
Dit is in list fan planetoïden 16001-16100.
Thomas Philippus Joha
Syn dûmnystiid
Yn 1779 waard Joha, de 'Dikke Joha' sa as dêr neamd waard, dûmny yn Reitsum, Ginnum en Lichtaard, ek bekend as de Flieterpen. Ek dêr hat er gebrûk meitsje kinnen fan stipen. Syn stúdzjegenoat I.J.de Schepper fan Hegebeintum, dêr't syn sweager Petrus Brouwer dûmny wie, hie in protte stimmen en de suster fan syn freon Sicco Douwe fan Aylva hie stimmen yn Ginnum. Joha bleau oant syn dea yn 1812 yn Reitsum. Sa fier as hy der wie. Troch syn netwurk rekke Joha belutsen by de patriotten. Hy waard adviseur fan guon liedingjaande patriotten.
Literatuer
🇦🇹 (1750-1812) - Tussen Preekstoel en Voozittershamer- Ljouwert/Drachten 1981.
Federale stêden fan Ruslân
350px|thumb|Lokaasje fan de federale stêden De Russyske Federaasje is ûnderferparte yn 85 dielgebieten, wêrûnder trije federale stêden: Moskou, Sint-Petersburch en Sebastopol. De stêden foarmje harren eigen bestjoerlike ienheden en hearre net ta in oar dielgebiet.
Peter Steele
Carnivore (1984-1989)
Tegeare mei earder Fallout drummer Louie Beato rjochte Steele yn 1984 de band Carnivore op, de bandleden van Carnivore giene koart nei it útbringen fan it twadde album byinoar wei, mar kamen yn 2006 wer byinoar foar in reüny. Dat soe de opmaat wêze foar in echte trochstart, mar dat gie troch it hommels ferstjerren fan Steele yn 2010 net troch. Mei dy band brocht Peter Steele twa studio-albums út.
Ljip
Biotoop
De ljip hat in foarkar foar sompige grûn. De djipûntwettering hat der foar soarge dat de ljip yn Fryslân in grut part fan syn biotoop ferlern hat. De ljip giet de winter út de wei. Fan septimber ôf oant ein novimber, begjin desimber lûke de ljippen, dy't hjir bret hawwe, fuort nei Ingelân, Ierlân, Frankryk, Portugal en sels nei Afrika. De ljippen dy't hjir mei sêft winterwaar foarkomme, briede meast yn Skandinavyske kontreien.
Mosk
Nêstplakken
De mosken bouwe rommelige nêsten meast fan gersstâlen ûnder dakpannen, dakspanten en yn hoalen yn muorren. Se kinne yn in jier tiid twa oant trije nêstjes jongen grutbringe. De aaien wurde troch beide âlden yn sa'n 10 oant 15 dagen útbret. Dêrnei duorret it meast sa'n 14 oant 16 dagen foardat de jongen útfleane.
Stellingwerfsk
Taalgebiet
Wol hearre dêrta de gebieten oare kant de provinsjegrins, it saneamde Stienwikerlân (de Kop fan Oerisel) yn 'e provinsje Oerisel en in brede stripe fan it súdwesten fan 'e provinsje Drinte. It Stienwikerlân bestie foarhinne rûchwei út 'e gemeenten Iselham, Stienwyk en Brederwiede (útsein de eastlike punt), mar dy binne yn 2001 fúzjearre ta de gemeente Stienwikerlân. Yn súdwestlik Drinte hearre it grutste part fan 'e gemeente Westerfjild, lytse stikken fan 'e gemeenten Midden-Drinte en Noarderfjild (tegearre it saneamde Smilderlân) en in smelle streek fan 'e gemeente Meppel ta it Stellingwerfske gebiet.
Klanklear en wurdskat
It Stellingwerfsk ûnderskiedt him it meast fan 'e oangrinzjgende Nedersaksyske dialekten troch it foarkommen fan it lûd ae ([ɛ:]), yn it Frysk stavere as "ê". Men brûkt dan ek wol de sin Et waeter klaetert tegen de glaezen dat et daevert om it Stellingwerfsk te karakterisearjen. In oare klank dy't karakteristyk is foar it Stellingwerfsk, is de i'j ([iʲ]; in 'i' mei in lichte 'j' derefteroan) ynstee fan of njonken de klank ie ([i]; de "y" fan 'byt').
Antsje van der Zee
Antsje van der Zee (Ljouwert, 1987) is in Frysk dichteresse. Sy hat ek wenne yn Mantgum. Se hat yn 2004 en 2005 prizen wûn foar har fersen yn de jongereinliteratuerskriuwkriich Junior Rely. Antsje van der Zee is dochter fan de Fryske skriuwster Wieke de Haan. Se studearret no 'Keunsten, Kultuer en Media' oan de Universiteit Grins.
Kreakbienfisken
Ferdieling
Under de haaien binne guon fan 'e grutste seerôfdieren dy't noch besteane, lykas de minskehaai of wite haai (Carcharodon carcharias), de tigerhaai (Galeocerdo cuvier) en de bollehaai of Sambezyhaai (Carcharhinus leucas). Dizze soarten meitsje elts jier wol inkele deadlike slachtoffers ûnder minsklike swimmers en wettersporters. Megalodon, in útstoarne haaiesoarte út it Senozoïkum dy't yn alle oseanen foarkaam, koe 20⅓ m lang wurde en wie nei alle gedachten it grutste seerôfdier út 'e skiednis fan 'e wringedieren. De grutste rôfhaai fan hjoed de dei is de minskehaai, dy't in lingte fan likernôch 6 m berikke kin. Oare haaien binne krekt foar minsken folslein ûngefaarlike wetterfilterders, dy't soöplankton út it seewetter seve en hielendal gjin gebit hawwe. Foarbylden dêrfan binne de reuzehaai (Cetorhinus maximus) en de walfiskhaai (Rhincodon typus), de grutste fisk fan 'e wrâld, dy't wol 16 m lang wurde kin. Roggen kinne omskreaun wurde as ôfplatte haaien, dy't op 'e seeboaiem libje. Ek dy binne net ûngefaarlik foar minsken, mei't se faak in gemien skerpe stikel oan 'e sturt hawwe.
Kroaasje
Bekende gebieten en stêden
Tichtby de stêd Rijeka leit it eilân Krk, ien fan de tsientallen bewenne eilannen lâns de kust. It eilân beskikt oer in noflik klimaat en is as fakânsjeoarde tige yn trek.
List fan planetoïden 56401-56500
Dit is in list fan planetoïden 56401-56500.
New Skin for the Old Ceremony
Spyllist
Alle nûmers fan dit album binne skreaun troch Leonard Cohen.
List fan planetoïden 56501-56600
Dit is in list fan planetoïden 56501-56600.
Hazzemûs
Hâlden en dragen
Hazzemûzen binne in nachtdieren, dy't simmerdeis de hiele nacht yn 't spier binne. Fan septimber ôf dogge se nachts tuskentroch ek ferskate kearen eefkes in slûchje yn har nêst. By it foerazjearjen weagje se har selden fierder as 200 m fan har nêst ôf. It binne tige beweeglik bistkes, dy't treflik klimme en springe kinne. Se binne net botte territoriaal, en ferskate eksimplaren diele faak in wengebiet. Fan oktober oant april hâldt de hazzemûs in wintersliep, dy't er trochbringt yn in spesjaal foar dat doel oanlein winternêst op 'e grûn.
List fan planetoïden 56601-56700
Dit is in list fan planetoïden 56601-56700.
Amerikaanske harmeling
De Amerikaanske harmeling (wittenskiplike namme: Mustela richardsonii) is in sûchdier út it skift fan 'e rôfdieren (Carnivora), de famylje fan 'e martereftigen (Mustelidae) en it skaai fan 'e lytse marters (Mustela), dat lânseigen is yn hast hiel Kanada en grutte dielen fan 'e Feriene Steaten. It is in lytse karnivoar dy't benammen nachts aktyf is. Oant 2021 waard dit bist sjoen as in ûndersoarte fan 'e (gewoane) harmeling (Mustela erminea), mar nij ûndersyk hat útwiisd dat it eins in selsstannige soarte is.
Skries
Oare nammen
De Skries wurdt yn it Frysk ek wol beneamd as Skrie of Grito.
Fuortplanting
De skriezen briede fan ein april ôf op 4 aaien. 24 dagen lang briede de fûgels om bar op de aaien. Wylst it gers langer wurdt ûnder it brieden, wurdt it nêst geandewei better kamûflearre. De âlden passe noch sa'n 4 wike op de jongen. Dit meie se graach dwaan troch op yn hikkepealtsje de jongen yn it each te hâlden.
Reidhintsje
Oare Fryske nammen
It reidhintsje wurdt yn it Frysk ek wol beneamd as blêskop, dûkhintsje as reidhoantsje.
Hongarije
Lizzing
Hongarije wurdt begrinzge troch:
Skiednis
Hongarije wie yn 'e tiid fan de Kâlde Kriich in eastbloklân. Yn 1989 waard de folksrippeblyk opheft, en waard de Rippeblyk Hongarije stiften. Yn it tiidrek fan 1989 oant 1991 waard it lân frij fan de oerhearsking troch de Sowjetuny.
Transport
Wichtichste havens binne Budapest, Dunaujvaros, Gyor-Gonyu, Csepel, Baja en Mohacs. Budapest hat it grutste fleanfjild fan Hongarije. De maksimum snelheid op de autodyk is 130 km/h.
Kraj
Yn dy trije lannen, allyk yn in soad oare Slavysktalige lannen is it begryp kraj as krajina net allinnich ornearre foar politike ienheden, mar hat de betsjutting in wiidweidiger begryp, sa as bygelyks in gea oa goa. Bygelyks de oblast Kaliningrad (it gebiet fan Keningsbergen) wurdt gauris mei de net offisjele namme Jantarny Kraj (Bernsteinlân) oantsjut. It wurdt kin likernôch ferlike wurde mei it Dútske Kreis
Bienfiskeftigen
De bienfiskeftigen (Latynske namme: Osteichthyes) foarmje in boppeklasse fan it ûnderryk fan 'e echte dieren (Metazoa), de stamme fan 'e rêchstringdieren (Chordata), de ûnderstamme fan 'e wringedieren (Vertebrata) en de tuskenstamme fan 'e kaakdieren (Gnathostomata). De wittenskiplike namme fan dizze taksonomyske groep komt fan it Grykske οστ, ost-, dat "bien" betsjut, en ἰχθύς, ichthys, dat "fisk" betsjut. De bienfiskeftigen, dêr't sa'n 28.000 fiskesoarten ta hearre, is hjoed oan 'e dei de grutste groep wringedieren dy't mar bestiet. De âldst bekende bienfiskeftige fossilen datearje fan 420 miljoen jier lyn. Ut 'e bienfiskeftigen hawwe har letter alle lânwringedieren (wêrûnder sûchdieren) ûntwikkele.
Henri Babinski
Henri Babinski wie in soan fan de Poalske yngenieur Alexandre Babinski, dy't yn 1848 nei Parys emigrearre, en d'Henriette Weren. Hy wie in broer fan de neurolooch Joseph Babinski (1857-1932). Nei deA École polonaise des Batignolles yn Parys gie er yn 1874 de École des Mines dy't er yn 1878 ôfrûne mei in diploma mynbou-yngenieur. Hy waard direkteur fan in sinkmyn yn La Grand-Combe (Gard) en wurke dêrnei 15 jier yn Guyana en oare lannen yn de eksploiraasje fan goudieren en eksploitaasje fan goudminen. Fanôf de iuwwikseling oant syn dea wenne er by syn broer Joseph yn Parys dy't ek frijfeint wie.
Babinski syn ûnderfiningen mei útlânsk iten en drinken makken de ynteresse foar itensieden yn him wekker. Yn 1907 publisearre er ûnder de skûlnamme Ali-Bab it itensiedersboek Gastronomie pratique. Njonken sekuer beskreaune resepten joech it boek ek skiednis fan de itensiederskeunst en diëtyk. Letter wreide Babinski it boek út. De útjefte fan 1928 hie goed 1000 siden. Mei Auguste Escoffier syn Guide Culinaire (1903) jild syn boek as ien fan de standertwurken fan de 20e-iuwske Frânske koken.
Dokkumer Grutdjip
thumb|500px|It Grutdjip yn Dokkum, sjoen nei it easten ta fan De Syl wei (2014) thumb|Dokkumer Grutdjip by de [[It Stienfek|Stienfeksterbrêge op 'e hichte fan Ie]]
Foar de ôfsluting
Yn 1583 waard yn Dokkum in nije syl oanlein. Dy syl kaam yn plak fan de Aldsyl oan de westkant fan Dokkum. Tusken de Aldsyl en Dokkum leine ek noch de Boarnwirder Syl, foar de ôfwettering fan West-Dongeradiel, en de Dantumasyl, foar de ôfwettering fan it westlik part fan Dantumadiel. Dêrtroch ûntstiene swierrichheden omdat West-Dongeradiel en Dantumadiel it wetter net mear goed kwyt koene.
Yn 1584 waard al in foarstel dien de see-earm by de Lauwerssee ôf te sluten om de situaasje te ferbetterjen. Dokkum wie dêr poer op tsjin omdat sy de iepen ferbining mei de see net kwyt reitsje woene. Yn de neikommende 150 jier feroare de situaasje. Wylst noch yn 1596 yn Dokkum de Fryske Admiraliteit oprjochte waard, en de oarlochsskippen doe noch yn de stêd komme koenen, rekke it Dokkumer Djip yn de rin fan de 17e iuw fersâne ta in kringeljende stream. Op 16 augustus 1723 waard it foarstel troch de Deputearre Steaten oannommen om it Dokkumer Djip ôf te sluten.
Universiteit fan Warwick
De Universiteit fan Warwick is lid fan de Russellgroep. De universiteit hie yn 2008 totaal goed 23.000 studinten, en 5000 meiwurkers (dêr't 1800 fan wittenskiplik personiel is).
Pikmar
Yn de Pikmar lizze trije eilannen. Ien dêrfan is bewenne en op in oare stiet in kapeltsje.
Tegearre mei de Wide Ie foarmet de mar no it drokste wettersportgebiet fan Fryslân. Under oaren wurde hjir de iepeningswedstriden fan it SKS Skûtsjesilen hâlden.
Pikmararrest
De Pikmar is yn Nederlân bekend wurden trochdat in amtner ferfolge waard foar it stoarten fan fersmoarge baggerspeesje yn de mar. De rjochtssaak hjiroer rûn út op in arrest. Dit hold yn dat amtners net ferfolge wurde kinne foar harren hannelingen, it saneamde Pikmararrest.
Ikelmûs
Foarkommen yn Nederlân
Yn 2007 koene ûndersikers yn Súd-Limboarch lykwols mar 9 eksimplaren fine op plakken dêr't de ikelmûs yn it ferline frij algemien wie. Hja wiene fan betinken dat de fersobering fan it lânskip en de klimaatferoaring (dy't de wintersliep op ynopportune mominten ûnderbrekt) debet wiene oan dy efterútgong. Yn noardlik Dútslân bestiet ek in lytse populaasje ikelmûzen, mar dy is blykber net yn steat om him út te wreidzjen. Yn Fryslân komt dit bist net foar.
Biotoop
Ikelmûzen libje yn gebiet mei genôch rotspartijen, stienfjilden, muorkes en oare stiennen dêr se har efter, ûnder of tusken ferskûlje kinne. Ek it foarkommen fan bosk mei in opgeande boaiemfegetaasje is fan belang. Behalven yn leafwâld mei in gloaiend terrein op in rotsige ûndergrûn komme se ek foar yn hagen, hôven, wyngerds en tunen. Yn 'e Alpen binne se waarnommen oant op in hichte fan 2.000 m.
Hâlden en dragen
Hoewol't ikelmûzen goed klimme kinne, ferpleatse se har almeast oer de grûn. It binne sosjale bistkes, dy't yn famyljegroepen libje. Fan oktober oant yn april hâlde se in wintersliep en fuort neitiid brekt foar har de peartiid oan. Nei in draachtiid fan 21-23 dagen smyt it wyfke yn 'e regel 1 kear, mar soms 2 kear jiers in nêst fan 4-6 jongen. Dy fertoane har al rillegau bûten it nêst, en folgje dan yn in inkele rige har mem wêr't dy ek mar giet. As jongen binne ikelmûzen tige boartlike bisten, en se binne dan ek faak oan it mâljeien op of om har mem hinne. De wyfkes berikke pas nei har twadde wintersliep geslachtsripens. De populaasjetichtheid leit yn gaadlike biotopen om 'e 3 eksimplaren de ha hinne, oant hast dûbeld safolle by 't simmer. Yn strange winters komt in grut diel fan 'e populaasje om. De maksimale libbensferwachting is by ikelmûzen 6 jier, mar trochstrings hâldt it mei 3 jier wol op.
Status
De ikelmûs hat de IUCN-status fan "bedrige", om't er yn hast syn hiele ferspriedingsgebiet sterk efterútbuorket. Dat hat benammen te krijen mei habitatferlies, mei't dizze soarte net oerlibje kin yn gebieten dêr't alle âldere en deade beammen (mei de foar harren essinsjele beamholten) kappe en fuorthelle binne. Yn it noarden fan it areaal spilet nei alle gedachten ek it ferskynsel klimaatferoaring in wichtige rol, mei't de bisten dêrtroch earder út har wintersliep helle wurde, wylst der dan noch gjin of net genôch fretten foarhâns is.
List fan planetoïden 57801-57900
Dit is in list fan planetoïden 57801-57900.
Condoleezza Rice
Politike karriêre
Rice wie de earste frou dy't dy post ferfolle. Har termyn stie fierhinne yn it teken fan 'e oanslaggen op it World Trade Center en it Pentagon op 9/11. Hja wie in foarstanner fan 'e Ynfaazje fan Irak, yn 2003, wêrby't se krekt as oare saakkundigen úthold dat de Iraakske diktator Saddam Hussein oer massaferneatigingswapens beskikte (wat efterôf net wier bliek te wêzen). Dêrnjonken spile Rice nei't it skynt in promininte rol yn it proses wêrby't it regear-Bush syn goedkarring joech oan 'e martelpraktiken (waterboarding, sliepûnthâlding, ensfh.) dy't de CIA en oare Amerikaanske oerheidsynstânsjes brûkten by it ferhear fan terroristyske fertochten. Rice ferklearre letter sels dat dy goedkarring net by har weikaam, mar dat se dy inkeld trochjûn hie oan 'e CIA.
Keninginne Sjarlotte-eilânske harmeling
Undersoarten
It tinken is (anno 2021) dat de Keninginne Sjarlotte-eilânske harmeling (Mustela haidarum) trije ûndersoarten hat:
Jawa's
Jawa's libje yn grutte famyljeclans en fertsjinje ornaris de kost troch ôftanke of stikkene masinery te sykjen, op te knappen en troch te ferkeapjen. Foar ferfier oer it oerflak fan Tatooine, dat foar it meastepart út woastinen bestiet, brûke se reuseftige sânkrûpers, dat eins lang lyn ôftanke mynbouwurktugen binne. Hoewol't dy masines net folle faasje meitsje kinne, hawwe de Jawa's binnenyn mear as genôch romte foar harren hiele groep mei alle oppikte en reparearre masines der noch op ta. De Jawa's dy't mei de sânkrûper op reizen ôfsette, fertsjintwurdigje likernôch de helte fan in clan; de oare helte hâldt ûnderwilens de clanbasis yn 'e woastyn beset: in eigenboude fêsting besteande út ferrinnewearre romteskippen, dêr't de hiele clan beskûl hat tsjin 'e agressive Tusken-kapers en gefaarlike fauna. Guon Jawa's hawwe Tatooine ferlitten om har op oare planeten te fêstigjen, dêr't se lykwols itselde soarte bestean liede.
List fan planetoïden 18901-19000
Dit is in list fan planetoïden 18901-19000.
Frysk ûnderwiis yn Dútslân
Skiednis
Nei de Twadde Wrâldkriich wienen der opstartproblemen om wer by it âlde nivo te kommen fan foar de oarloch. Oars as it Deensk yn Sleeswyk-Holstein hie it Frysk minder finansjele mooglikheden. Ut Denemark wei kaam foar it Deensk yn Sleeswyk-Holstein wol jild binnen, mar troch it ûntbrekken fan in Fryske naasje wienen dy jildstreamen der foar it Frysk yn Sleeswyk-Holstein net. Pas yn de santiger jierren krige it Frysk yn it ûnderwiis wat mear omtinken en der waard der jild frijmakke foar de learareoplieding Frysk. Dêrtroch kaam it Frysk ûnderwiis yn de jierren tachtich aardich op gong. Sa wienen der yn it skoaljier 1986/1987 wienen goed 1.000 learlingen dy't Fryske les krigen. Dêrfoar wienen der 20 learkrêften op 27 skoallen oan it wurk dy’t sawol op de fêstewâl as op de eilannen stienen.
Sitewaasje yn Noardfryslân sûnt 1990/1991
Yn it skoaljier 2011/2012 krigen 934 learlingen op 16 skoallen Fryske les. Binnen it Noardfryske taalgebiet giet it dan om in mearderheid fan alle basisskoallen. Yn it fuortset ûnderwiis is it plak fan it Frysk dúdlik lytser. Net elke skoalle yn it fuortset ûnderwiis docht wat mei it Frysk, en as der al mooglikheden is it in karfak. Yn it folwoeksenen-ûnderwiis wurde allinnich kursussen jûn. It iennichste gymnasium yn Noardfryslân dat wat mei it Frysk docht is yn it plak Wyk op it eilân Feer. Dêr slaggen yn 2012 foar it earst twa learlingen mei in mûnlinge toets foar it Abitur. Yn de njoggentiger jierren kaam it Frysk op de Noardfryske pjutteboartersplakken, benammen op plakken dêr’t de posysje fan de Fryske taal faai stie. Oan de universiteiten fan Flensboarch en Kiel waard de mooglikheid jûn om it Frysk as byfak te nimmen of om dêr as dosint sertifikaten yn te heljen. Ferskate skoallen yn Noardfryslân, dy’t Frysk ûnderwiis jouwe, hawwe in Fryske namme lykas de 'Eilun Feer Skuul' op Feer, de 'Öömrang Skuul' op Amrum en de Deensk-Fryske 'Risem Schölj' yn Risem-Lonham. De 'Risem Schölj' brûkt it Frysk boppedat ek as ynstruksjetaal.
Hjoeddeistige sitewaasje yn Sealterlân
thumb|Lokaasje fan it Sealterlân Krekt as de skoallen yn Noardfryslân krige it Sealterfrysk fanâlds gjin omtinken yn it ûnderwiis. Al in jiermannich bestiet it Sealterfrysk as karfak. Yn 2009 wienen der meiïnoar sa’n 300 bern dy’t it Sealterfrysk op skoalle krigen (2009). Yn 2012 begûnen de basisskoallen fan Strukelje en Skäddel mei in nij skoalprojekt dêr't it Sealterfrysk net allinnich mear as fak jûn waard, mar ek as ynstruksjetaal by oare fakken.
List fan planetoïden 58601-58700
Dit is in list fan planetoïden 58601-58700.
Willem Loré
thumb|Willem Loré skildere fan [[Bernardus Accama ]] Willem Loré (Ljouwert, 1679 – Frjentsjer, 22 maaie 1744) wie in wettersteatkundige, ferneamd foar de diken dy't er ûntwurpen hat, wêrûnder foar de Nije Bildtpolder en de Dokkumer Nije Silen.
Lavinia Meijer
300px|right|thumb|Lavinia Meijer, harpiste 300px|right|thumb|Lavinia Meijer by it Nasjonaal Konsert 2011 Lavina Soo-Ji Meijer (Súd-Korea, 12 febrewaris 1983) is in Nederlânsk harpiste.
Lauwerssee
Binnen de diken is lykwols net al it gebiet lân wurden; de Slinke, de Sâltkamper Ril, it Dokkumer Djip, de Suder Ie en nog wat oare stikken wetter binne iepen hâlden en foarmje meiïnoar de Lauwersmar. Under oaren stikken fan de Kollumerwaard en de Marnewaard binne al drûchlein. It wurkeilân Lauwerseach is part fan de dyk wurden, en is no de thúshaven fan de fiskerslju út Sâltkamp en út Dokkumer Nije Silen, en foar it fear nei Skiermûntseach.
Kjifstikelbaarcheftigen
Taksonomy
De kjifstikelbaarcheftigen foarmje ien fan 'e fiif grutte ûnderskiften fan 'e kjifdieren. De groep falt sels wer útinoar yn 'e tuskenskiften fan 'e kaamfingers (Ctenodactylomorphi) en de kjifstikelbaarchdieren (Hystricognathi). Ta de kjifstikelbaarchdieren hearre û.m. de kjifstikelbargen fan de Alde Wrâld (Hystricidae), de kjifstikelbargen fan de Nije Wrâld (Erethizontidae), de beverrotten (Myocastoridae) en de kavia-eftigen (Caviidae).
Wâldmies
Fuortplanting
De wâldmies is in hoalebrieder. It wyfke briedt 2 wike allinnich op de 7-10 aaien. De jongen wurde 15-17 dagen troch beide âlden fersoarge foar at se útfleane.
Blokmies
De blokmies (Parus major) is mei 14 sm de grutste fûgel út de famylje fan de miesfûgels (Paridae). De blokmies is algemien yn hiel Jeropa en Aazje, oeral dêr't beammen steane, foaral yn tunen, parken en iepen boskgebieten.
List fan omstavere wurden
Opmerkings:
Beverrotten
De beverrotten (wittenskiplike namme: Myocastoridae) foarmje in famylje fan 'e klasse fan 'e sûchdieren (Mammalia), it skift fan 'e kjifdieren (Rodentia), it ûnderskift fan 'e kjifstikelbaarcheftigen (Hystricomorpha), it tuskenskift fan 'e kjifstikelbaarchdieren (Hystricognathi), it lytsskift fan 'e kjifstikelbaarchdieren fan de Nije Wrâld (Caviomorpha) en de boppefamylje fan 'e skynrôteftigen (Octodontoidea). Ta dizze taksonomyske groep hearre in grut tal ûtstoarne en mar ien libbene soarte, de beverrôt (Myocastor coypus). Fan oarsprong komme de beverrotten inkeld yn Súd-Amearika foar, mar de beverrôt hat him as eksoat oer grutte dielen fan 'e rest fan 'e wrâld ferspraat, en komt tsjintwurdich ek yn Nederlân yn it wyld foar.
Various Positions
Alle nûmers op dit album binne skreaun troch Cohen sels.
Slowakije
Ekonomy
BYP per persoan is 20.200 USD (2008). Gearstalling fan BYP per sektor is 2,6% lânbou, 33,5% yndustry en 63,9% tsjinsten.
Nederlânske Kustwacht
Skiednis
Dizze regeling wie in reäksje op 'e publike ferûntweardiging oer in skipsramp yn 1882. Doe wie ntl. de kanonnearboat Zr.Ms. Adder foar de kust fan Skeveningen sonken mei it ferlies fan it libben fan 65 bemanningsleden ta gefolch. Hoewol't de skip op dat stuit dielnaam oan in floatoefening, waard it sinken pas opmurken doe't der trije dagen letter liken begûnen oan te spielen. Fan gefolgen waard besletten dat de fjoertuorren tenei better gearwurkje moasten mei de relevante oerheidsynstânsjes om skippen yn need foar de Nederlânske kust te help te kommen.
List fan planetoïden 59701-59800
Dit is in list fan planetoïden 59701-59800.
Kapibara's
De wittenskiplike namme fan dit skaai komt fan it Grykske ὕδωρ, hýdor ("wetter") en χοίρος, choíros ("baarch"), en soe dus oerset wurde kinne as "wetterbaarch".
Besskriuwing
Ta dizze taksonomyske groep hearre 2 libbene en ien útstoarne soarte. De bekendste dêrfan is de (gewoane) kapibara (Hydrochoerus hydrochaeris) út Súd-Amearika, dat de grutste kjifdieresoarte fan 'e wrâld is, mei in lingte fan 1.34 m lang en in gewicht fan wol 66 kg. De lytse kapibara (Hydrochoerus isthmius), út Kolombia en Panama, waard pas yn 1991 as in selsstannige soarte erkend. De útstoarne Grenadakapibara (Hydrochoerus gaylordi) wie in soarte dy't yn syn fersprieding beheind wie ta it Karibyske eilân Grenada.
List fan planetoïden 15001-16000
Dit is in list fan planetoïden 15001-16000.
Rebelleferbûn (Star Wars)
It Rebelleferbûn (Ingelsk: Rebel Alliance), eins it Ferbûn foar de Weroprjochting fan 'e Republyk (Alliance to Restore the Republic), is in fiktive ynterstellêre fersetsbeweging út 'e Star Wars-franchise. De organisaasje waard yntrodusearre yn Star Wars: From the Adventures of Luke Skywalker, de ferboeking fan 'e earste Star Wars-film, dy't yn 1976 útkaam, in jier foàr de film. It Rebelleferbûn is yn 'e oarspronklike Star Wars-filmtrilogy in koälysje fan dissidinten, revolúsjonêre faksjes en wapene guerriljagroepen dy't har oankantsje tsjin it skrikbewâld fan keizer Palpatine en syn Galaktysk Keizerryk. Harren doel is de weroprjochting fan 'e Galaktyske Republyk, dat in demokratysk, federaal steatsferbân wie. Yn 'e oarspronklike filmtrilogy is it Rebelleferbûn ien fan 'e beide protagonistyske groepen, yn 'e mande mei de dan fierhinne útrûge Jedi Oarder.
Galaktyske Boargeroarloch
It blykt allegear in mûklaach fan 'e keizer te wêzen, mei't de Deadsstjer al operatyf is en de kommando's yn in falstrik rinne. Hy wol sa yn ien kear de hiele rebellefloat ferneatigje. Troch de ûnferwachtse help fan 'e Ewoks, in primitive bûtenierdske beskaving op 'e Boskmoanne, witte de kommando's lykwols frij te kommen en dochs noch de sabotaazje fan 'e generatorfasiliteit te folbringen. It enerzjyskyld falt fuort en de rebellefloat kin dan gewoan de iepen struktuer fan 'e Deadsstjer yn fleane en de reäktorkearn opblaze, wat ta in keatlingreäksje liedt dy't de hiele Deadsstjer ferwoastget. Keizer Palpatine komt foartiid al om as Darth Vader op in krúsjaal momint ta ynkear komt en syn master oppakt en yn in reäktorskacht smyt, dêr't er te pletter falt.
Tsjechje
Tsjechje wurdt begrinzge troch:
Militêr
Persintaazje fan it BYP 1,81 % (2005).
Caravan (betsjuttingsside)
"Caravan" hat yn de Wikipedy ferskate betsjuttings:
Sint-Nikolaastsjerke (Wyk op Feer)
Ynrjochting
Yn de tsjerketoer hingje fjouwer klokken, de âldste klok stamt út 1767, ien út 1934 en de oare twa út 1962.
The Future
Hoewol The Future gjin grut kommersjeel sukses wie, is it perfoarst it Cohen-album mei it grutste muzikale ferskaat. Yn syn heitelân, Kanada, hie er lykwols al kommersjeel sukses: sawol Closing Time as The Future hellen dêr de Top 40.
Seedûkereftigen
De seedûkereftigen (Gaviiformes) binne in skift yn de klasse fan de fûgels (Aves). Der is mar ien famylje yn dit skift: de seedûkers.
Kjifstikelbargen fan de Nije Wrâld
De kjifstikelbargen fan de Nije Wrâld (wittenskiplike namme: Erethizontidae) foarmje in famylje fan 'e klasse fan 'e sûchdieren (Mammalia), it skift fan 'e kjifdieren (Rodentia), it ûnderskift fan 'e kjifstikelbaarcheftigen (Hystricomorpha), it tuskenskift fan 'e kjifstikelbaarchdieren (Hystricognathi), it lytsskift fan 'e kjifstikelbaarchdieren fan de Nije Wrâld (Caviomorpha) en de boppefamylje fan 'e kjifstikelbargen fan de Nije Wrâld (Erethizontoidea). Ta dizze taksonomyske groep hearre 19 libbene soarten kjifstikelbargen, dy't op ien nei allegear foarkomme yn Súd-Amearika en/of Midden-Amearika. De útsûndering is de oerzon of Noardamerikaanske beamkjifstikelbaarch (Erethizon dorsatum), de bekendste soarte, dy't yn Noard-Amearika libbet.
List fan planetoïden 59901-60000
Dit is in list fan planetoïden 59901-60000.
Bonifatius
Muonts
Bonifatius waard as Wynfrith berne yn in begoedige, mooglik aadlike, famylje, neffens de tradysje yn Crediton yn Devon. Yn 685 waard er tabetroud oan it Benediktynske kleaster fan Exeter. Dernei waard er muonts yn it Benediktynske kleaster fan Nursling, en doe't er 30 jier âld wie prester. Hy waard learaar oan de kleasterskoalle, dêr't er stikken oer de grammatika skreau, en ek inkelde gedichten.